钦定古今图书集成/方舆汇编/职方典/第1353卷 > 《阳春县志》
## 钦定古今图书集成/方舆汇编/职方典/第1353卷 > 《阳春县志》

旧阳春县　，在县西八十里思良都铜石山之南。宋景德中，本道转运使以州之水土恶弱，移徙于此。未几，复于旧基。今为民舍。

旧勤州　，在县北八十里顺阳都。唐武德中，置浮云郡。宋开宝五年，废为民居。

旧铜陵县　，在县北八十里思良都。隋开皇中置，后隶端州。唐武德中，改隶春州。宋熙宁六年，始并入阳春县。

旧罗水县　，在县西南九十里太平都。唐天宝末置。宋开宝五年废，并入阳春。

旧傅林县　，在县北八十里思良都。隋开皇中置。宋开宝五年废，并入阳春。今为军屯。

旧流南县　，在县西北三十五里顺阳都，隋开皇中置。宋开宝五年废，并入阳春，今为民居。旧西城县　，在县西七十里太平都，隋开皇中置。宋开宝废，并入阳春。

梅花坞　在南门外一里许旧学冈上。扁曰“梅占百花春。” 明正统三年因迁学而废，今为民居。白莲池　亦在南门外旧学冈后，扁曰“花中君子。” 明正统三年因迁学而废，今为民居。

招商院　在南门外，宋景祐二年，知州薛利和建。